SL
L 168/32
Uradni list Evropske unije
3.7.2023
D e jav no s ti , p ov e za ne z r ez ult at o m 4 – povečanje zmogljivosti držav pogodbenic za izpolnjevanje obveznosti iz člena X S temi dejavnostmi naj bi se v skladu z ustreznimi zahtevami iz člena X o pomoči in zaščiti povečala zmogljivost držav pogodbenic za odzivanje; izboljšalo načrtovanje zaščite na nacionalni ravni ter okrepil odvračalni učinek, na primer s podporo pripravam na hujše dogodke v zvezi s kemičnimi, biološkimi, radiacijskimi in jedrskimi snovmi ter eksplozivi.
D e jav no s ti , po v ez a n e z re zul t at o m 5 – utrjevanje vodilne vloge OPCW na svetovni ravni in njenega vpliva pri prizadevanjih za preprečevanje širjenja kemičnega orožja in kemično razorožitev S temi dejavnostmi naj bi se okrepila vloga OPCW pri spodbujanju miroljubne in dovoljene uporabe kemije v čedalje širšem in raznolikem krogu javnosti z uporabo namenskih spletnih orodij; razširil krog sodelovanja z zunanjimi deležniki, na primer z ženskami, mladimi in vodstvenimi delavci; ciljno navezoval stik z javnostjo, med drugim civilno družbo in nevladnimi organizacijami, kar zadeva specifična prizadevanja za krepitev zmogljivosti; ter nadaljeval razvoj in izvajanje bolj poglobljenega partnerstva med OPCW in EU.
D e jav no s ti , p ov e za ne z r ez ult at o m 6 – prizadevanje za pristop ostalih držav k CWC S temi dejavnostmi se bodo podpirala prizadevanja OPCW, da se vsaj ena ali vse štiri preostale države, ki še niso pogodbenice konvencije, pritegnejo k pristopu.
Z oblikovanjem scenarijev ter krepitvijo zmogljivosti in orodij sekretariata naj bi se dodatne zagotovile zmogljivosti in izvedle priprave OPCW, da bi se v primeru pristopa države, ki ima kemično orožje, okrepilo izvajanje režima za preverjanje iz konvencije.
4.
Upravičenci
Upravičenci pri dejavnostih, povezanih z rezultatom 1: osebje in skupine sekretariata OPCW ter deležniki CWC, med drugim države pogodbenice, nacionalni organi, civilna družba, enote civilne zaščite, univerze, partnerski laboratoriji, mednarodne in medvladne organizacije, javnost.
Upravičenci pri dejavnostih, povezanih z rezultatom 2: osebje in skupine sekretariata OPCW ter deležniki CWC, med drugim države pogodbenice, nacionalni organi, industrija, mednarodne in medvladne organizacije ter javnost.
Upravičenci pri dejavnostih, povezanih z rezultatom 3: osebje in skupine sekretariata OPCW ter deležniki CWC, med drugim države pogodbenice, nacionalni organi, mednarodne in medvladne organizacije ter javnost.
Upravičenci pri dejavnostih, povezanih z rezultatom 4: deležniki CWC, med drugim države pogodbenice, nacionalni organi, enote civilne zaščite in javnost.
Upravičenci pri dejavnostih, povezanih z rezultatom 5: osebje in skupine sekretariata OPCW ter deležniki CWC, med drugim države pogodbenice, nacionalni organi, civilna družba, univerze in javnost.
Upravičenci pri dejavnostih, povezanih z rezultatom 6: osebje in skupine sekretariata OPCW in deležniki CWC, med drugim države pogodbenice in države, ki niso pogodbenice konvencije.
5.
Trajanje
Ukrep se bo izvajal 36 mesecev, razen dejavnosti, povezanih z rezultatom 3, ki se bodo izvajale v obdobju 12 mesecev.